
	PATVIRTINTA
	Šakių rajono savivaldybės administracijos
	direktoriaus 2015 m. liepos 29 d.
	įsakymu Nr. AT-721

ŠAKIŲ RAJONO SAVIVALDYBĖS ADMINISTRACIJOS KONFIDENCIALIOS INFORMACIJOS NUSTATYMO IR NAUDOJIMO 
BEI KONFIDENCIALUMO LAIKYMOSI 
TVARKOS APRAŠAS

I. BENDROSIOS NUOSTATOS
1. Šis Šakių rajono savivaldybės administravimo konfidencialios informacijos nustatymo ir naudojimo bei konfidencialumo laikymosi tvarkos aprašas (toliau - Tvarkos aprašas) nustato pavyzdinį Šakių rajono savivaldybės administracijos (toliau - administracija) konfidencialios informacijos sąrašą, konfidencialumo laikymosi reikalavimus, taikomus administracijos darbuotojams, informacijos, gautos darbo funkcijų vykdymo metu, konfidencialumo užtikrinimo tvarką ir sąlygas, aplinkybes, kada gali būti atskleidžiama konfidenciali informacija ir kas priima sprendimus dėl konfidencialios informacijos atskleidimo. Taip pat šis Tvarkos aprašas reglamentuoja kriterijus, pagal kuriuos informacija priskiriama konfidencialiai informacijai, konfidencialios informacijos naudojimo ir saugojimo tvarką.
2. Šio Tvarkos aprašo privalo laikytis visi administracijos darbuotojai, dirbantys arba kitokiu būdu susiję su konfidencialia informacija, taip pat asmenys, teikiantys paslaugas įstaigoje.
3. Tvarkos aprašas parengtas remiantis Lietuvos Respublikos teismo ekspertizės įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos darbo kodeksu, lydimųjų teisės aktų keliamais reikalavimais, kitais teisės aktais, reglamentuojančiais duomenų konfidencialumą.
4. Tvarkos apraše vartojamos šios sąvokos:
4.1. Konfidenciali informacija - tai tokia informacija, kurią sužinojo asmuo, dirbantis administracijoje arba teikiantis paslaugas pagal paslaugų teikimo sutartį, ir priklausanti arba administracijos užsakovams, kuri turi vertę dėl to, kad jos nežino tretieji asmenys ir negali būti laisvai jiems prieinama, esamų arba potencialių tiekėjų ar kontrahentų sąrašus, ir darbo sąlygas, taip pat bet kokius kitus duomenis, susijusius su administracijos vykdoma veikla bei informacija, kurią Šakių rajono savivaldybės administracijos direktorius įtraukia į konfidencialios informacijos sąrašą, išskyrus tą informaciją, kuri yra viešai skelbiama. Konfidencialia informacija taip pat laikoma informacija apie trečiuosius asmenis arba susijusi su trečiaisiais asmenimis, kurią asmuo sužinojo atlikdamas savo darbo funkcijas pagal darbo arba paslaugų teikimo sutartį, sudarytą su administracija.
4.2. Konfidencialumas - asmens įpareigojimas informaciją, laikytina Konfidencialia informacija, naudoti tik atliekant darbo funkcijas, užtikrinti, kad ji netaptų žinoma tokios teisės neturintiems asmenims ir neatskleisti jos tretiesiems asmenims, išskyrus teisės aktų nustatytus atvejus, nenaudoti minėtos Konfidencialios informacijos asmeniniams arba trečiųjų šalių interesams tenkinti.
4.3. Administracijos darbuotojai - valstybės tarnautojas– fizinis asmuo, einantis pareigas valstybės tarnyboje ir atliekantis viešojo administravimo veiklą; darbuotojas - fizinis asmuo, turintis darbinį teisnumą ir veiksnumą, dirbantis pagal darbo sutartį už atlyginimą arba asmuo teikiantis paslaugas pagal paslaugų teikimo sutartis.
II. KONFIDENCIALUMO REIKALAVIMAI
5. Konfidencialios informacijos neperdavimo ir saugojimo pareiga yra neterminuota.
6. Asmenys, atliekantys darbo funkcijas pagal darbo arba paslaugų teikimo sutartį, sudarytą su administracija, turi laikytis konfidencialumo reikalavimų.
7. Informacija, laikytina Konfidencialia:
7.1. Administracijos darbuotojų sveikatos duomenys;
7.2. Administracijos darbuotojų asmens kodai, socialinio draudimo numeriai,  privačių telefonų numeriai, namų adresai, asmeninis el. paštas, tautybė, sąskaitos banke numeriai, slaptažodžiai prisijungti prie el. bankininkystės sistemos, kita individuali informacija – darbuotojų politinė veikla, seksualinė orientacija, religijos išpažinimas;
7.3. Bet kokia techninė ir finansinė informacija apie administracijos veiklą, išskyrus tą informaciją, kuri yra viešai skelbiama bei tokio pobūdžio informacija ir duomenys, kurie turi būti pateikiami valstybinės valdžios, valdymo, teisėsaugos arba kitoms institucijoms Lietuvos Respublikos teisės aktų nustatyta tvarka;
7.4. Bet kokia informacija apie tiriamuosius objektus;
7.5. Informacija apie administracijos turto apsaugos organizavimą, signalizacijos sistemą, kompiuterių bei kitos kompiuterinės informacijos apsaugos sistemą;
7.6. Bet kokia kita informacija, kurią įstaigos vidaus dokumentai, administracijosdirektorius arba jo įgaliotas asmuo įvardija kaip konfidencialią;
7.7. Bet kokia informacija, kuri darbuotojui buvo atvirai pateikta arba atskleista nurodant, kad tokia informacija turi būti laikoma konfidencialia;
7.8. Bet kokia kita informacija, kuri dėl savo pobūdžio neturėtų būti perduodama tretiesiems asmenims;
8. Administracijos direktoriaus įsakymu nustatytą laikotarpį konfidencialia informacija gali būti laikoma ir kita informacija.



III. KONFIDENCIALIOS INFORMACIJOS APSAUGA IR KONFIDENCIALUMO LAIKYMASIS
9. Konfidenciali informacija gali būti išsaugota dokumentuose, magnetinėse, kino ar fotojuostose, nuotraukose, kompiuterio diskuose, diskeliuose, kitose informacijos laikmenose, piešiniuose, brėžiniuose, schemose ir bet kokiose kitose informacijos (duomenų) kaupimo (saugojimo) priemonėse. Konfidenciali informacija taip pat gali būti ir žodinė, t. y. egzistuojanti žmogaus atmintyje ir neišsaugota (neišreikšta) jokia materialia forma.
10. Šiame Tvarkos apraše nustatyti administracijos darbuotojo ar kito asmens įsipareigojimai netaikomi tos Konfidencialios informacijos atžvilgiu, kuri:
10.1. tapo viešai žinoma ir laisvai prieinama;
10.2. yra atskleidžiama trečiajai šaliai turint administracijosdirektoriaus arba jo įgalioto darbuotojo išankstinį sutikimą raštu;
10.3. yra atskleidžiama vykdant teisėtą teismo ar kitų valdžios institucijų nurodymą.
11. Administracijos darbuotojai ir kiti asmenys duomenis, sudarančius Konfidencialią informaciją, privalo naudoti tik vadovaudamiesi konfidencialumo principu.
12. Siekdamas nepažeisti konfidencialumo principo, asmuo privalo:
12.1. pasirašyti Konfidencialumo laikymosi pasižadėjimą (Tvarkos aprašo priedas);
12.2. neatskleisti Konfidencialios informacijos sudarančių duomenų tretiesiems asmenims, išskyrus teisės aktų nurodytus atvejus;
12.3. nenaudoti Konfidencialią informaciją sudarančių duomenų asmeniniams arba trečiųjų šalių interesams tenkinti;
12.4. užtikrinti visų dokumentų, turinčių Konfidencialią informaciją sudarančių duomenų, saugumą, nedaryti tokių dokumentų kopijų, išskyrus atvejus, kai jų reikia nustatytoms funkcijoms vykdyti;
12.5. imtis visų įmanomų priemonių, kad Konfidenciali informacija nebūtų atskleista.
13. Konfidencialumo laikymosi pasižadėjimą privalo pasirašyti visi administracijos darbuotojai.
14. Asmenims keičiantis, atskleidžiant arba prašant suteikti Konfidencialią informaciją, turi būti užtikrinta, kad Konfidenciali informacija adresatą pasiektų saugiu būdu. 
15. Visais nenumatytais atvejais, kai yra galima grėsmė dėl konfidencialumo reikalavimų pažeidimo bei Konfidencialios informacijos atskleidimo, darbuotojas privalo pranešti struktūrinio padalinio vadovui arba administracijosdirektoriui ir kartu numatyti priemones šiai grėsmei pašalinti.
16. Konfidencialumo reikalavimai netaikomi perduodant informaciją asmeniui, kuriam yra perduotas su šia informacija susijusių pareigų vykdymas, taip pat kitais Lietuvos Respublikos teisės aktų nustatytais atvejais.
17. Įstaigos darbuotojai ir kiti asmenys privalo pranešti savo vadovui arba įstaigos vadovybei apie bet kokį įtartiną administracijos darbuotojų ar trečiųjų asmenų elgesį ar situaciją, kurie gali kelti grėsmę Konfidencialios informacijos saugumui.
IV. KONFIDENCIALIOS INFORMACIJOS ATSKLEIDIMAS
18. Konfidencialią informaciją sudarantys duomenys atskleidžiami administracijosdirektoriaus rašytiniu sprendimu (rezoliucija).
19. Duomenis, sudarančius Konfidencialią informaciją, prašantis atskleisti asmuo, nurodytas šio Tvarkos aprašo 23 punkte, turi pateikti prašymą, kuriame būtų detaliai išdėstyta, kokius duomenis, sudarančius Konfidencialią informaciją, norėtų gauti, kodėl reikia juos atskleisti ir kokiems tikslams jie bus naudojami.
20. Prašymą nagrinėja ir galimo Konfidencialios informacijos atskleidimo atitikimą šio Tvarkos aprašo reikalavimams tikrina Bendrasis skyrius. Direktoriaus pavedimu prašymą nagrinėti gali ir kitas struktūrinis padalinys administracijosdirektoriaus pavedimu.
21. Struktūriniai padaliniai, siūlydami sprendimą dėl Konfidencialios informacijos atskleidimo turi įsitikinti, kad:
21.1. šio Tvarkos aprašo 23 punkte nurodytas subjektas gaus tik prašyme nurodytam tikslui įgyvendinti reikalingą informaciją, kurią turi teisę gauti;
21.2. perduodama informacija konkretų gavėją pasieks tinkamu būdu, užtikrinančiu jos saugumą;
22. Administracijosdirektoriui priėmus sprendimą, prašančiajam turi būti pateikta Konfidenciali informacija arba išsiųstas pranešimas per įstatymu numatytą terminą, kuriame turi būti nurodyta, kad prašomos informacijos administracija nutarė neatskleisti ir tokio sprendimo priežastys.
23. Administracija turi atskleisti duomenis, sudarančius Konfidencialią informaciją:
23.1. priežiūros institucijoms;
23.2. kitoms teisės aktų nurodytoms kompetetingoms institucijoms.
24. Konfidenciali informacija gali būti teikiama naudotis mokslo tikslais taip, kad pagal duomenis negalima būtų tiesiogiai identifikuoti asmens.
25. Asmuo, prieš atskleisdamas Konfidencialią informaciją tretiesiems asmenims pagal šio Tvarkos aprašo reikalavimus, privalo informuoti tokius asmenis, kad ta informacija yra konfidenciali ir gali būti naudojama tik jos perdavimo tikslais bei pareikalauti, jog būtų imtasi visų būtinų Konfidencialios informacijos apsaugos priemonių.
V. BAIGIAMOSIOS NUOSTATOS
26. Visi administracijos darbuotojai ir asmenys, teikiantys paslaugas, ne vėliau kaip per 10 darbo dienų po šio Tvarkos aprašo įsigaliojimo arba prieš pradėdami pareigų vykdymą su šiuo Tvarkos aprašu supažindinami pasirašytinai ir pateikia Konfidencialumo laikymosi pasižadėjimą (šio Tvarkos aprašo priedas) administracijosBendrajam skyriui. Konfidencialumo pažymėjimas saugomas asmens byloje.
27. Asmuo, nesilaikęs konfidencialumo principo ir pažeidęs šio Tvarkos aprašo reikalavimus, už administracijai ar tretiesiems asmenims padarytą žalą atsako Lietuvos Respublikos teisės aktų nustatyta tvarka.
28. Paaiškėjus, kad asmuo nesilaikė konfidencialumo principo, gali būti priimtas sprendimas skirti drausminę nuobaudą arba atsisakyti asmens teikiamų paslaugų.
29. Iki Tvarkos aprašo įsigaliojimo priimti administracijos darbuotojai ir asmenys, teikiantys paslaugas, kurie turi laikytis Tvarkos aprašo reikalavimo konfidencialumo, pasižadėjimus pasirašo ne vėliau kaip per 10 darbo dienų po šio Tvarkos aprašo įsigaliojimo.
30. Darbo santykių nutraukimas arba paslaugų sutarties nutraukimas neatleidžia asmens nuo atsakomybės už Konfidencialios informacijos atskleidimą.
___________________

Šakių rajono savivaldybėsadministracijos
Konfidencialios informacijos nustatymo ir 
naudojimo bei konfidencialumo laikymosi
tvarkos aprašo priedas


________________________________________________________
(Vardas, pavardė, pareigos)

Šakių rajono savivaldybės administracijos direktoriui


KONFIDENCIALUMO LAIKYMOSI PASIŽADĖJIMAS

_______________
(data)

Šakiai


Aš, ____________________________________________________________________________,
(Vardas, pavardė, pareigos)

1. Pripažįstu, kad atlikdamas (-a) darbą ir visas kitas pareigas, kurias man gali tekti vykdyti pagal pareigybės aprašymą, darbosutartį, paslaugų teikimo sutartį ar administracijos direktoriaus įsakymą, galiu gauti ir gausiu informacijos apie tam tikrus konfidencialius Šakių rajono savivaldybės administracijos (toliau – administracija) veiklos klausimus ir informacijos, kuri yra išskirtinė administracijos nuosavybė.
2. Pasižadu:
2.1. Saugoti duomenis, sudarančius administracijos Konfidencialią informaciją, kurie tapo arba taps žinomi, ir neskleisti konfidencialios informacijos tretiesiems asmenims nei darbo arba paslaugų teikimo sutarties galiojimo metu, nei pasibaigus darbo arba paslaugų teikimo laikotarpiui, neatsižvelgiant į priežastis, išskyrus atvejus, kai:
2.1.1. Konfidenciali informacija gali būti atskleidžiama darbuotojams, kurie, vykdydami darbo funkcijas, turi teisę susipažinti su Konfidencialia informacija;
2.1.2. Gaunamas raštiškas administracijos direktoriaus leidimas (rezoliucija);
2.1.3. To reikalauja Lietuvos Respublikos teisės aktai;
2.2. Saugoti sužinotą Konfidencialią informaciją ir imtis reikiamų priemonių, kad Konfidenciali informacija nebūtų prieinama ir atskleista tretiesiems asmenims;
2.3. Naudoti gautą Konfidencialią informaciją išimtinai tik administracijos interesais;
2.4. Konfidencialios informacijos nekopijuoti, nefotografuoti arba kitu būdu nedauginti, nedaryti jokių pakeitimų ir nenaudoti asmeniniams tikslams arba savo šeimos, giminaičių arba trečiųjų asmenų interesais be aiškaus išankstinio raštiško administracijos direktoriaus sutikimo;
2.6. Laikytis visų nustatytų darbo tvarkos taisyklėse, nustatytų reikalavimų;
2.7. Saugoti man patikėtus dokumentus, kuriuose yra duomenys, sudarantys Konfidencialią informaciją, tokiu būdu, kad tretieji asmenys neturėtų galimybės su jais susipažinti arba pasinaudoti.
3. Patvirtinu, kad:
3.1. Man išaiškinta, kad administracijos Konfidencialią informaciją sudaro visa informacija, apibrėžta Konfidencialios informacijos nustatymo ir naudojimo bei konfidencialumo laikymosi tvarkos apraše, su kuriuo esu pasirašytinai supažindintas (-a).
3.2. Man yra suprantama, kad privalau laikytis administracijos dokumentuose nustatytų reikalavimų;
4. Esu įspėtas (-a), kad pažeidęs šį pasižadėjimą, turėsiu atlyginti padarytą žalą Lietuvos Respublikos teisės aktų nustatyta tvarka ir kad už Konfidencialios informacijos atskleidimą man gali būti taikoma administracijos vidaus dokumentuose ir Lietuvos Respublikos teisės aktuose numatyta atsakomybė.


_____________________________	___________________
	(Vardas, pavardė)	(parašas)

